একটি ছোট ঘটনা বলে শেষ করছি। কয়েকমাস আগে আমার এক কানাডিয়ান সহকর্মী এক প্রশিক্ষণ সম্মেলনে জানতে পারে যে আমি একজন বাংলাদেশী। সে আমাকে বললো যে শুনেছি ড: ইউনুস আইনগত ঝামেলার মধ্য দিয়ে যাচ্ছেন। তিনি নিশ্চয়ই নিরপরাধ, ঠিক? জবাব না দিয়ে আমি জানতে চাইলাম যে সে মুহম্মদ ইউনুসকে কিভাবে চেনে। সে বললো যে, ড: ইউনুস ইউনিভার্সিটি অব ভ্যানকুয়েবরে একবার বক্তৃতা দিয়েছিলেন যখন সে ওখানে ছাত্র ছিল। তখন তাকে প্রশ্ন করলাম সে বাংলাদেশের প্রধানমন্ত্রীকে চেনে কিনা। নিশ্চয়ই অনুমান করতে পারছেন, সে চেনে না। এথেকে প্রতীয়মান যে বহির্বিশ্ব ড: ইউনুস সমন্ধে বাংলাদেশ সরকারের অভিযোগ বিশ্বাস করে না। পরিশেষ বলতে চাই, ব্যক্তিগত আক্রোশ ত্যাগ করে ড: ইউনুসকে নিয়ে কাদা ছোড়াছুড়ি না করে দেশের গুরুত্বপূর্ণ সমস্যা যেমন, পদ্মা সেতুর অর্থায়ন, তত্বাবধায়ক সরকারের বিকল্প নিয়ে বিরোধী দলগুলোর সাথে আলোচনার মাধ্যমে ঐকমত্যে পৌছাতে পারলেই দেশ ও জনগন বেশী উপকৃত হবে। ড: ইউনুসের বিশ্বব্যাপী ইতিবাচক ব্র্যান্ড ইমেজকে দেশের কাজে লাগাতে মনোনিবেশ করাটাই হতো বুদ্ধিমানের কাজ। এ বিষয়ে সরকারের নীতি যত দ্রুত পরিবর্তন হবে ততই মঙ্গল। মনে রাখতে হবে, যারা বুদ্ধিমান তারা মাঝেমাঝে মত পরিবর্তন করেন, কারণ তারা তাদের ভুল বুঝতে পারেন এবং তা শোধরানোর চেষ্টা করেন; আর মূর্খ্যরা কখনোই তাদের মত পরিবর্তন করেনা।